|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Brianskas*Брянск* |
| --- |
|              |
| *Lenino prospektas Brianske* |
|  |
| 

BrianskasBrianskas

53°16′00″ š. pl. 34°25′00″ r. ilg.﻿ / ﻿53.26667°š. pl. 34.41667°r. ilg.﻿ / 53.26667; 34.41667﻿ (Brianskas)Koordinatės: 53°16′00″ š. pl. 34°25′00″ r. ilg.﻿ / ﻿53.26667°š. pl. 34.41667°r. ilg.﻿ / 53.26667; 34.41667﻿ (Brianskas) |
|  |
| Laiko juosta: (UTC+3) |
|  |
| **Valstybė** | Rusijos vėliava Rusija |
| **Sritis** | Briansko sritis Briansko sritis |
|  |
| **Gyventojų** (2010) | 415 721  |
| **Plotas** | 230 km² |
| **Tankumas** (2010) | 1 807 žm./km² |
|  |
|  **Vikiteka** | Brianskas |
|  |
| **Kirčiavimas** | Briánskas |

**Brianskas** – Rusijos miestas, esantis 379 km į pietvakarius nuo Maskvos, prie Desnos ir Bolvos santakos; srities centras. Geležinkelio mazgas, oro uostas. Išvystyta mašinų, metalo apdirbimo, elektrotechnikos, chemijos, medienos, statybinių medžiagų pramonė. Apylinkėse išgaunami fosforitai, kvarcinis smėlis, kreida, cementinė žaliava.

Inžinerijos ir technologijos akademija, pedagoginis universitetas, daug institutų, teatrų, filharmonija, cirkas, planetariumas, kraštotyros ir dailės muziejai. Miestas turi gerai išlaikytą senamiestį, senąjį ąžuolinių sienų kremlių.

Istorija
--------

 Partizanų aikštė
Įkurtas 985 m. kaip tvirtovė dešiniajame Desnos krante. 1146 m. minimas Ipatijaus metraštyje kaip *Добряньск*. 1356–1500 m. priklausė Lietuvai, vėliau atiteko Maskvos kunigaikštystei.

1356 metais Lietuvos valdovas Algirdas užėmė Brianską ir prijungė jį ir Briansko žemės prie Lietuvos valstybės.

1500 metais Briansko miestas buvo užimtas Maskvos didžiojo kunigaikščio Ivano III karių ir prijungtas prie Maskvos didžiosios kunigaikštystės (MDK). XVI amžiaus pradžioje kilo naujas karas su Lietuva, kuriame Brianskas veikė kaip Maskvos pajėgų tvirtovė. Daug metų Brianskas buvo nesutarimų tarp Lietuvos, Lenkijos ir Maskvos (vėliau Rusijos) valstybių priežastimi.

1607 m. miestas buvo užpultas du kartus Dmitrijaus II „Apsišaukėlio". Pirmą kartą miestas buvo sudegintas, kad „Apsišaukėlis" jo neužgrobtų, o metų pabaigoje buvo atstatytas beveik nuo nulio ir sėkmingai atlaikė „Apsišaukėlio" karių apgultį. Nepaisant nuolatinės karinės grėsmės miestas augo, gyventojų pagausėjo. 1616 miesto gyventojų buvo 497 žmonių, o 1622 gubernatorius kunigaikštis Dolgorukovas tvirtino, kad miestas turi 1069 gyventojus, kurie pajėgūs laikyti ginklą.

XVI a. Briansko kremlius tapo svarbia Maskvos didžiosios kunigaikštystės pietvakarinio pakraščio tvirtove. XIX a. pabaigoje stipriai išvystyta pramonė, ypač susijusi su geležinkeliais. II pasaulinio karo metu okupavo vokiečiai, sugriauta 92 proc. miesto pastatų. Apylinkėse veikė apie 60 tūkst. partizanų. 1943 m. rugsėjo 17 d. išvaduotas SSSR.

Sportas
-------

* FK Dinamo Brânsk (futbolas)

Galerija
--------

* šv. Mykolo bažnyčia šv. Mykolo bažnyčia
* Dramos teatras Dramos teatras
* Dūma Dūma
* bažnyčia bažnyčia
* Vedenskaja bažnyčia Vedenskaja bažnyčia
* Viešpaties Prisikėlimo cerkvė Viešpaties Prisikėlimo cerkvė

Nuorodos
========

 Archyvuota kopija 2016-03-25 iš Wayback Machine projekto.